
DR.31.3.2003 1 
 

MALAYSIA 

DEWAN RAKYAT 

Isnin, 31 Mac 2003 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato' Haji Zulhasnan bin Rafique [Wangsa Maju] minta Menteri Luar Negeri 
menyatakan adakah dunia bersetuju dengan pendekatan yang diutarakan Malaysia dan 
Pertubuhan Negara-negara Islam (OIC) di dalam isu menentang keganasan antarabangsa 
dan sama ada negara-negara kuasa besar termasuklah Amerika Syarikat sanggup 
mengambil pendekatan sama bagi memastikan perang menentang keganasan tidak 
bertukar menjadi penindasan terhadap umat Islam seluruh dunia. 

 Timbalan Menteri Luar Negeri [Datuk Dr. Leo Michael Toyad]:  Tuan Yang di-
Pertua, Izinkan saya menjawab soalan Yang Berhormat dari Parit Sulong bersama-sama 
soalan yang dibangkitkan oleh Yang Berhormat dari Wangsa Maju yang kedua-duanya 
dijadual untuk dijawab pada hari ini. 

 Tuan Yang di-Pertua:  Baiklah. 

 Datuk Dr. Leo Michael Toyad:  Tuan Yang di-Pertua, Malaysia berpendirian 
bahawa takrif keganasan yang dipersetujui di peringkat antarabangsa adalah perlu 
sekiranya masyarakat antarabangsa ingin bekerjasama untuk menangani gejala tersebut 
secara lebih berkesan.  Sehubungan dengan itu Malaysia sering menekankan bahawa 
masyarakat dunia harus berusaha untuk mengkaji isu keganasan secara komprehensif iaitu 
merumuskan satu takrif keganasan yang boleh dipersetujui, mengenal pasti punca-punca 
sebenar yang membawa kepada tindakan-tindakan keganasan - dengan izin - root causes 
dan mengambil langkah-langkah sewajarnya bagi mengatasi punca-punca tindakan 
keganasan.   

Setakat ini Pertubuhan Bangsa-Bangsa Bersatu masih belum dapat merumuskan 
satu definisi universal bagi keganasan dan jawatankuasa ad-hoc yang ditubuhkan melalui 
satu resolusi perhimpunan agung PBB sedang membincangkan mengenai draf 
komprehensif berkenaan keganasan antarabangsa iaitu dengan izin, “Comprehensive 
Convention on International Terrorism”.   

Dalam merumuskan definisi keganasan, Malaysia berpendapat bahawa definisi itu 
perlu membezakan antara tindakan keganasan sebenar (pure acts of terrorism) - dengan 
izin - dengan perjuangan yang sah atau (legitimate struggles) iaitu tindakan menentang 
ancaman dari luar atau perjuangan rakyat menentang penjajah dan penguasaan asing bagi 
mencapai kemerdekaan atau menentukan sendiri masa depan mereka, dengan izin self-
determination.  Sekiranya perbezaan tersebut tidak diambil kira maka kuasa-kuasa tertentu 
boleh bertindak secara unilateral ke atas sesuatu kumpulan atau sebuah negara lain atas 
alasan memerangi keganasan. Selain itu Malaysia sering menggesa masyarakat 
antarabangsa agar tidak mengaitkan tindakan keganasan dengan sebarang bangsa 
kebudayaan atau agama.   

 Tuan Yang di-Pertua, kita telah menganjurkan sidang tergempar menteri-menteri 
luar OIC mengenai keganasan pada 3 dan 4 April tahun 2002 bagi menyatakan pendirian 
OIC mengenai isu ini. Malaysia dan negara-negara OIC mengutuk keganasan 
antarabangsa dalam apa jua bentuk dan manifestasi termasuk keganasan yang dilakukan 

  



MALAYSIA DEWAN RAKYAT Isnin, 31 Mac 2003 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Haji Zulhasnan bin Rafique [Wangsa Maju] minta Menteri Luar Negeri menyatakan adakah dunia bersetuju dengan pendekatan yang diutarakan Malaysia dan Pertubuhan Negara-negara Islam (OIC) di dalam isu menentang keganasan antarabangsa dan sama ada negara-negara kuasa besar termasuklah Amerika Syarikat sanggup mengambil pendekatan sama bagi memastikan perang menentang keganasan tidak bertukar menjadi penindasan terhadap umat Islam seluruh dunia. Timbalan Menteri Luar Negeri [Datuk Dr. Leo Michael Toyad]: Tuan Yang di- Pertua, Izinkan saya menjawab soalan Yang Berhormat dari Parit Sulong bersama-sama soalan yang dibangkitkan oleh Yang Berhormat dari Wangsa Maju yang kedua-duanya dijadual untuk dijawab pada hari ini. Tuan Yang di-Pertua: Baiklah. Datuk Dr. Leo Michael Toyad: Tuan Yang di-Pertua, Malaysia berpendirian bahawa takrif keganasan yang dipersetujui di peringkat antarabangsa adalah perlu sekiranya masyarakat antarabangsa ingin bekerjasama untuk menangani gejala tersebut secara lebih berkesan. Sehubungan dengan itu Malaysia sering menekankan bahawa masyarakat dunia harus berusaha untuk mengkaji isu keganasan secara komprehensif iaitu merumuskan satu takrif keganasan yang boleh dipersetujui, mengenal pasti punca-punca sebenar yang membawa kepada tindakan-tindakan keganasan- dengan izin- root causes dan mengambil langkah-langkah sewajarnya bagi mengatasi punca-punca tindakan keganasan. Setakat ini Pertubuhan Bangsa-Bangsa Bersatu masih belum dapat merumuskan satu definisi universal bagi keganasan dan jawatankuasa ad-hoc yang ditubuhkan melalui satu resolusi perhimpunan agung PBB sedang membincangkan mengenai draf komprehensif berkenaan keganasan antarabangsa iaitu dengan izin, "Comprehensive Convention on International Terrorism". Dalam merumuskan definisi keganasan, Malaysia berpendapat bahawa definisi itu perlu membezakan antara tindakan keganasan sebenar (pure acts of terrorism)- dengan izin- dengan perjuangan yang sah atau (legitimate struggles) iaitu tindakan menentang ancaman dari luar atau perjuangan rakyat menentang penjajah dan penguasaan asing bagi mencapai kemerdekaan atau menentukan sendiri masa depan mereka, dengan izin self- determination. Sekiranya perbezaan tersebut tidak diambil kira maka kuasa-kuasa tertentu boleh bertindak secara unilateral ke atas sesuatu kumpulan atau sebuah negara lain atas alasan memerangi keganasan. Selain itu Malaysia sering menggesa masyarakat antarabangsa agar tidak mengaitkan tindakan keganasan dengan sebarang bangsa kebudayaan atau agama. Tuan Yang di-Pertua, kita telah menganjurkan sidang tergempar menteri-menteri luar OIC mengenai keganasan pada 3 dan 4 April tahun 2002 bagi menyatakan pendirian OIC mengenai isu ini. Malaysia dan negara-negara OIC mengutuk keganasan antarabangsa dalam apa jua bentuk dan manifestasi termasuk keganasan yang dilakukan.